Christie Ade Ajayi

Christie Ade Ajayi (tí a bí ní ọdún 1930) jẹ́ akọ́ṣẹ́ mọṣẹ́ nínú ẹ̀kọ́ alákọ̀ọ́bẹ̀rẹ̀ fún àwọn ọmọdé ti Nàìjíríà. O jẹ́ onkòwé onírúurú ìwé èdè gẹ̀ẹ́sì fún àwọn ọmọ wẹ́wẹ́, ó si ri gẹ́gẹ́ bí ojúṣe láti máa kọ àwọn ìtàn tí Nàìjíríà tí kìí ṣe àjòjì sí àwọn onkàwé rẹ̀. Pẹ̀lú ìrírí ọjọ́ pípẹ́ nínú iṣẹ́ olùkó tí ó ní, ó tún jẹ́ ọmọ ẹgbẹ́ aláápọn fún oríṣiríṣi ẹgbẹ́ tí ètò ẹ̀kọ́ ọmọdé àti àwọn ọmọdé jẹ́ lógún. 

 Ìgbésí Ayé Rẹ̀ 
A bí Christie Aduke Martins ní ọjọ́ kẹtẹ̀lá oṣù Kẹta Ọdún 1930 ní Ile Oluji, ní Ìpínlẹ̀ Ondo, Christie Ade Ajayi (tí a tún le kọ bí Ade-Ajayi) lọ si Ilé-ẹ̀kọ́ Àwọn ọmọbìnrin ti Kudeti ni Ìlú Ìbàdàn  (èyí tí a mọ̀ gẹ́gẹ́ bí ilé ìwé St. Anne báyìí ) o tún lọ sí Ilé Ìwé Olùkọ́ Gíga tí United Missionary, ní Ìlú Ìbàdàn níbi tí o ti kẹ́kọ̀ọ́ láti jẹ́ olùkọ́.  O tún kẹ́kọ̀ọ́ ni Ìlú Lọ́ndọ̀nù ní Froebel Institute  àti ní Ilé Ìwé Gíga fún Ìdánílẹ́kọ̀ọ́ níbi tí o ti gba ìwé ẹ̀rí fún ẹ̀kọ́ gíga nínú ẹ̀kọ́ Ìdàgbàsókè Ọmọ ni ọdún 1958.  Láàárín ọdún 1952 sí ọdún 1978, ó ṣiṣẹ́ olùkọ́ ni ọpọlọpọ àwọn ilé ìwé ní Nàìjíríà  àti ọ̀kan ní Ìlú Lọ́ndọ́nù, ó si di olórí ilé -ẹ̀kọ́ Gíga. Ó tún lọ si Ilé Ẹ̀kọ́ Gíga ti Ìpínlẹ̀ San Jose, California níbi tí o ti gba ìwé ẹ̀rí ní Ìṣàkóso Ilé Ìwé alákọ̀ọ́bẹ̀rẹ̀ àti Alákóso ni ọdún 1971.  Ó fẹ́ JF Ade Ajayi ní ọdún 1956, ó ṣí bí ọmọ márùn-ún pẹ̀lú.  Ọ̀rẹ́ ẹbí wọn kan ti ṣapejuwe “ìwà ọ̀yàyà rẹ̀” àti “ilé tí ń gbani lálejò” ti ìdílé rẹ̀.

Àwọn Ìtọ́kási 
Ẹ̀ka:Àwọn ọjọ́ìbí ní 1930
Ẹ̀ka:Àwọn ènìyàn alààyè